รถกระบะดัทสัน
นิสสัน D21

| นิสสัน D21 |
| --- | --- |
นิสสัน ฮาร์ดบอดี (สหรัฐ)
ภาพรวม
บริษัทผู้ผลิต: นิสสัน
เรียกอีกชื่อ: นิสสัน ดัทสัน (ญี่ปุ่น) นิสสัน บิ๊กเอ็ม (ประเทศไทย) นิสสัน กามิโอเนส (เม็กซิโก, 2536–51) นิสสัน D21 (ชิลี) นิสสัน ฟีเอรา (เปรู) นิสสัน ฮาร์ดบอดี นิสสัน คิงแค็บ นิสสัน นาวารา นิสสัน ปิกอัพ ซันโย CY1020 (จีน) ซันโย CY6500 (จีน) เจิ้งโจว-นิสสัน ปิกอัพ D21 (จีน)
เริ่มผลิตเมื่อ: สหรัฐ/แคนาดา: พฤศจิกายน 2528–40 เม็กซิโก: 2536–51 จีน: เมษายน 2538 – มกราคม 2542 ประเทศไทย: 2529–41 ฟิลิปปินส์: 2530–41
แหล่งผลิต: นิสสันซาไต, คันดะ, ฟูกูโอกะ, ญี่ปุ่น สเมอร์นา, รัฐเทนเนสซี, สหรัฐ โวลอส, กรีซ (TEOKAR) เกวร์นาบากา, เม็กซิโก เจิ้งโจว, เหอหนาน, จีน บริษัท ฉางชุน-สามมิตร มอเตอร์ จำกัด, ฉางชุน, จีน สมุทรปราการ, ประเทศไทย มากาตี, ฟิลิปปินส์ (นิสสันฟิลิปปินส์) เทรนแธม, นิวซีแลนด์ (เจเนรัลมอเตอร์) ออกแลนด์ นิวซีแลนด์ (นิสสันนิวซีแลนด์) แอฟริกาใต้: รอสลิน, เคาเต็ง (นิสสันแอฟริกาใต้)
ผู้ออกแบบ: ทอมัส เซมเปิล (2525)
ตัวถังและช่วงล่าง
ประเภท: รถกระบะขนาดกลาง (2528–40)
รูปแบบตัวถัง: รถกระบะ 2 ประตู รถกระบะตอนครึ่ง
โครงสร้าง: เครื่องวางหน้า ขับเคลื่อนล้อหลัง (FR) / เครื่องวางหน้า ขับเคลื่อนสี่ล้อ (F4)
รุ่นที่คล้ายกัน: นิสสัน พาธไฟน์เดอร์
ระบบส่งกำลัง
เครื่องยนต์: เบนซิน: 1.6 L Z16 I4 1.6 L NA16 I4 1.8 L Z18 I4 2.0 L NA20 I4 2.0 L Z20 I4 2.4 L Z24 I4 2.4 L KA24E I4 (2533–40) 3.0 L VG30i V6 (2529–32) 3.0 L VG30E V6 (2533–40) ดีเซล: 2.3 L TD23 I4 (2530–35) 2.5 L TD25 I4 (2531–39) 2.5 L BD25 I4 (2533–39) 2.7 L TD27 I4 (2531–39) 2.2 L CA488 I4 (2535–44) (จีน)
ระบบเกียร์: เกียร์อัตโนมัติ 3 สปีด เกียร์อัตโนมัติ 4 สปีด เกียร์ธรรมดา 4 สปีด เกียร์ธรรมดา 5 สปีด
มิติ
ระยะฐานล้อ: 104.3 นิ้ว (2,649 มิลลิเมตร) 116.1 นิ้ว (2,949 มิลลิเมตร)
ความยาว: 174.6 นิ้ว (4,435 มิลลิเมตร) 190 นิ้ว (4,826.0 มิลลิเมตร) 195.5 นิ้ว (4,966 มิลลิเมตร)
ความกว้าง: 65 นิ้ว (1,651.0 มิลลิเมตร) 2529–35 / 2538–40: 66.5 นิ้ว (1,689 มิลลิเมตร) 2536–40: 66.7 นิ้ว (1,694 มิลลิเมตร) 2536–40: 67.1 นิ้ว (1,704 มิลลิเมตร)
ความสูง: 62.4 นิ้ว (1,585 มิลลิเมตร) 62 นิ้ว (1,574.8 มิลลิเมตร) 66.7 นิ้ว (1,694 มิลลิเมตร) 67.1 นิ้ว (1,704 มิลลิเมตร)
น้ำหนัก: 1,634 กิโลกรัม (3,602 ปอนด์)
ระยะเหตุการณ์
รุ่นก่อนหน้า: ดัทสัน ทรัก
รุ่นต่อไป: นิสสัน ฟรอนเทียร์
รุ่น D21 เป็นรุ่นสืบทอดจากดัทสัน 720 มีการจำหน่ายในประเทศญี่ปุ่นในชื่อรถกระบะนิสสัน ดัทสัน ชื่อนาวารานั้นถูกนำมาใช้ในบางตลาด เช่น ประเทศออสเตรเลีย
รุ่นนี้มีตัวถังให้เลือกทั่วโลก 2 แบบซึ่งแตกต่างจากรุ่นก่อนหน้า ได้แก่
ตัวถังแบบ "A" ออกแบบในญี่ปุ่น มีให้เลือกทั้งแบบ Single Cab (ตอนเดียว) และ Dual Cab (ตอนคู่)
ตัวถังแบบ "S" King Cab ออกแบบโดยสตูดิโอออกแบบของนิสสันในแซนดีเอโก รัฐแคลิฟอร์เนีย สหรัฐอเมริกา
แต่ละรุ่นมีดีไซน์ด้านหน้าที่แตกต่างกัน โดยรุ่นอเมริกันมีฝากระโปรงที่ไม่เหมือนกันและซุ้มล้อหน้าที่กว้างกว่า  ในบางประเทศ เช่น ออสเตรเลีย มีการจำหน่ายทั้งสองรุ่น นอกจากนี้ยังมีการประกอบรถรุ่นนี้ในประเทศกรีซสำหรับจำหน่ายในประเทศดังกล่าว โดยใช้ชื่อว่า Nissan Pickup และ King Cab
ในอเมริกาเหนือ นิสสันเคยใช้ชื่อ “ดัทสัน” ตั้งแต่ปี พ.ศ. 2523–2527 ต่อมาได้เปลี่ยนชื่อเป็นนิสสันตั้งแต่ปี 2528 สำหรับรถยนต์และรถบรรทุกทุกรุ่น อย่างไรก็ตาม รถกระบะของนิสสันในตลาดญี่ปุ่นยังคงใช้ชื่อ “นิสสัน ดัทสัน” อยู่ รุ่น D21 ในสหรัฐถูกเรียกอีกชื่อหนึ่งว่า นิสสัน ฮาร์ดบอดี (Nissan Hardbody) ซึ่งชื่อ “ฮาร์ดบอดี” สื่อถึงการออกแบบตัวถังกระบะแบบสองชั้น (double-wall bed) ที่แข็งแรงทนทาน รวมไปถึงรูปลักษณ์ที่ดูแข็งแกร่งของตัวรถ ฮาร์ดบอดีถูกผลิตสำหรับตลาดสหรัฐตั้งแต่เดือนพฤศจิกายน พ.ศ. 2528 จนถึง 2540 โดยเป็นคู่แข่งโดยตรงกับรถกระบะขนาดเล็กของโตโยต้าอย่างไฮลักซ์ (Toyota Hilux) การเปลี่ยนโฉมตัวถังจากรุ่น 720 มาเป็น D21 เกิดขึ้นในเดือนมกราคม พ.ศ. 2529 สำหรับรุ่นปี 2529½ ซึ่งทำให้แยกความแตกต่างของตัวถังระหว่าง D21 และฮาร์ดบอดีรุ่นหลัง ๆ กับ 720 ได้ง่าย โดย D21 จะมีไฟหน้าขนาดใหญ่ 2 ดวงแทนที่จะเป็น 4 ดวงขนาดเล็ก จึงมีรูปลักษณ์ที่ดูโฉบเฉี่ยวและไม่ทื่อเหมือนรุ่นก่อน อนึ่ง นิสสัน พาธไฟน์เดอร์ (Nissan Pathfinder) ซึ่งเป็นรถ SUV ที่พัฒนาต่อยอดมาจากฮาร์ดบอดี ก็เริ่มผลิตในปีเดียวกันกับรหัสตัวถัง WD21
สำหรับตลาดสหรัฐ นิสสัน ฮาร์ดบอดี มีตัวถังให้เลือก 2 แบบ ได้แก่ สแตนดาร์ดแค็บ (Standard Cab) เป็นแบบตอนเดียว และคิงแค็บ (King Cab) หรือเอกซ์เทนเด็ดแค็บ (Extended Cab) เป็นแบบตอนครึ่ง มีเบาะนั่งด้านหลังพับได้ ส่วนความยาวกระบะมีให้เลือก 2 แบบ ได้แก่ มาตรฐาน (Standard) ยาว 6 ฟุต (ประมาณ 2 เมตร) และแบบยาว (Long) ยาว 7 ฟุต (ประมาณ 2.13 เมตร) สำหรับตลาดต่างประเทศยังมีรุ่นครูแค็บ (Crew Cab) ซึ่งเป็นแบบ 4 ประตู แต่ความยาวกระบะจะสั้นกว่า โดยมีขนาดเพียง 4 ฟุตครึ่งเท่านั้น
D21 ที่ขายนอกพื้นที่อเมริกาเหนือใช้เครื่องยนต์ที่เน้นความประหยัดน้ำมันมากกว่า โดยมีตั้งแต่เครื่องยนต์เบนซิน 4 สูบ 1.6 ลิตร ไปจนถึงเครื่องยนต์ดีเซล 4 สูบ 2.7 ลิตร เช่น เครื่องยนต์เบนซิน Z16 และเครื่องยนต์ดีเซล SD25 และ TD25 ทั้งยังมีเครื่องยนต์แบบ V6 ให้เลือกอีกด้วย
นิสสัน นาวารา (D21) 2 ประตู แค็บแชสซีส์ (ออสเตรเลีย) พ.ศ. 2532
นิสสัน นาวารา (D21) 4 ประตู พ.ศ. 2532 (ออสเตรเลีย)
นิสสัน นาวารา (D21) 4 ประตู พ.ศ. 2532 (ออสเตรเลีย)